આ સૃષ્ટિનો સર્જક ઈશ્વર અને ભાગ્ય લખનાર વિધાતા કે જે આગમવાણી લખે છે એવી માન્યતા છે તો તે બન્નેની નજીક જેટલા જઈ શકાય તેટલો સર્જક અને લેખકનો અર્થ વધુ સમજાય તેમ જણાય છે. ફકત ભૂતકાળના અનુભવો થકી જોયેલી, સાંભળેલી કે માણેલી સૃષ્ટિ જ નહી પરંતુ તદ્દન નવા અજાણ્યા પ્રદેશમાં લઈ જઈ ભાવિની ઝાંખી કરાવી શકે એવી અગમવાણી લખનારને ઉચ્ચ પ્રકારનો લેખક કહી શકાય. એ જ રીતે… બ્રહ્મની ઝાંખી કરાવી શકે એવી શબ્દસૃષ્ટિનો રચયીતા તે સર્જક કે જે “શબ્દ એ જ બ્રહ્મ”ની ભાવના આત્મસાત કરીને એમાં લીન બન્યો છે અને તેથી લેખકથી ઉચ્ચ સ્થાને બિરાજે છે.